b'\n_START_ARTICLE_\nJuustonaksut\n_START_PARAGRAPH_\nJuustonaksut (eli juustosnacksit) ovat ilmavasta maissimassasta ja yleisesti juustojauheella maustettu suolainen sy\xc3\xb6t\xc3\xa4v\xc3\xa4. Yleens\xc3\xa4 juustonaksu on v\xc3\xa4rilt\xc3\xa4\xc3\xa4n keltainen . Perinteisesti juustonaksut ovat putkimaisia ja usein k\xc3\xa4yr\xc3\xa4n mallisia. Juustonaksuja tehd\xc3\xa4\xc3\xa4n my\xc3\xb6s palloina, jolloin niit\xc3\xa4 voidaan nimitt\xc3\xa4\xc3\xa4 juustopalloiksi._NEWLINE_Juustonaksuja valmistavat Suomessa muun muassa Taffel ja Estrella. Juustonaksut tulivat Taffelin valikoimaan 1980-luvulla, jolloin ne saavuttivat heti vankan suosion Taffelin tuotevalikoimassa._NEWLINE_Juustonaksut sis\xc3\xa4lt\xc3\xa4v\xc3\xa4t yleens\xc3\xa4 noin kolmanneksen rasvaa ja yli puolet hiilihydraatteja. Kevytversioissa rasvam\xc3\xa4\xc3\xa4r\xc3\xa4 on yleens\xc3\xa4 alennettu 20 prosenttiin, mutta t\xc3\xa4ll\xc3\xb6in hiilihydraattien suhteellinen osuus on yleens\xc3\xa4 vastaavasti korkeampi._NEWLINE_Juustonaksuja voidaan maustaa erimakuisten juustojauheiden lis\xc3\xa4ksi esimerkiksi pekonijauheella.'